# name
Els oficis de blanquer i assaonador a Catalunya durant els segles moderns

# metadata.dc.contributor.author[].value
Torras i Ribé, Josep M. (Josep Maria), 1942-

# metadata.dc.description.abstract[].value
Una característica definitòria dels oficis de la pell respecte a moltes d'altres activitats preindustrials seria el manteniment, durant segles, d'un caràcter extremadament rudimentari i indiferenciat en moltes de les seves especialitats. Així, mentre que en la indústria tèxtil, per exemple, les diverses operacions de I'ofici -filat, cardat, tenyit, teixit, acabat, etc.- no solament tenien unes tècniques i un utillatge específics, sinó que en la majoria dels casos donaren lloc a una estructura gremial diversa i perfectament delimitada en les seves funcions corporatives.En canvi, els oficis de la pell mostraven des dels seus orígens una similitud considerable, i encara sovint un notable encavalcament entre ells, ja que en rigor fos quin fos I'article final --des de les sabates, guants i altres objectes de vestir als productes d'ús industrial- totes les especialitats partien d'unes operacions comunes: l'escorxat de l'animal i l'adobat de les pells o cuiros, per convertir-los en la primera matèria bàsica de cada especialitat, la utilització de la qual resultava inexcusable per a la confecció del producte acabat.

# metadata.dc.relation.ispartof[].value
Butlletí de la Societat Catalana d'Estudis Històrics, 1994, vol. V, p. 11-28

# metadata.dc.source[].value
Articles publicats en revistes (Història i Arqueologia)

# metadata.dc.title[].value
Els oficis de blanquer i assaonador a Catalunya durant els segles moderns